section_heading: Amos u umjetnosti
paragraph_text: Veliki umjetnici oduvijek su bili nadahnuti prorocima, a ni Amos nije bio iznimka. Čest je motiv u umjetnosti, pa je tako poslužio nepoznatom slikaru da ga ovjekovječi na najprofinjeniji način na krstionici u Parmi. U koru katedrale u Cefalu prikazan je u poodmakloj dobi. Neki ga umjetnici (npr. Jean Pucelle) prikazuju kao pastira sa stadom dok mu se iz visina javlja Svemogući Bog. U jednoj Bibliji, koja se čuva u Admontu u Štajerskoj, Amos je prikazan tijekom svog razgovora s Bogom. Njegova knjiga obiluje čudesnom svevremenošću, snažnom porukom, osuđivanjem idolopoklonstva i poganstva te beskonačnom vjerom u Jednoga i Jedinoga Boga, Jahvu.